
[bookmark: _Toc240716183][bookmark: _Ref240464319]1. Cliji in standardi znanj[footnoteRef:2] [2:  Andrin idr. 2025] 

[bookmark: _Toc240716184]1. a Sprejemanje 

Razumevanje ustnega izražanja
Cilji 
· Dijak razvija razumevanje ustnega izražanja in nadgrajuje strategije poslušanja besedil.
Standardi znanja
· Dijak sledi kompleksnejšim govorjenim besedilom, tudi z manj pogostimi idiomatskimi in nekaterimi nestandardnimi rabami jezika, pri čemer razločuje pomenske odtenke,
· izlušči bistvo in podrobnosti kompleksnih govorjenih besedil o konkretnih in abstraktnih vsebinah tudi v nepredvidljivih okoliščinah (npr. zvoki iz ozadja),
· sledi časovnemu zaporedju, npr. v zgodbi ali anekdoti, ter daljšemu pogovoru oziroma razpravi o abstraktnih in kompleksnih temah, ne glede na poznavanje tematike; občasno mora morda preveriti podrobnosti, zlasti če ne pozna jezikovne različice govorjenega besedila,
· v govorjenem besedilu prepozna stališče govorca o raznolikih vsebinah in ga zlahka loči od navedenih dejstev.

Razumevanje avdiovizualnega gradiva:
Cilji 
· Dijak razvija razumevanje avdiovizualnega gradiva in ob tem nadgrajuje strategije poslušanja z gledanjem in primerjanja ter kritičnega vrednotenja vsebin 
Standardi znanja
· Dijak razbere vsebino avdiovizualnega gradiva, v katerem se uporabljajo najpogostejši idiomatski in pogovorni izrazi, ter večino pomenskih odtenkov in implicitnih pomenov, če je gradivo v standardnem jeziku ali poznani različici,
· razbere vsebino utemeljitev in razprav tudi v zahtevnem avdiovizualnem gradivu in jo vrednoti.



Bralno razumevanje:
Cilji 
· Dijak ob branju različnih vrst neumetnostnih in umetnostnih besedil spoznava njihove značilnosti in zakonitosti ter razvija splošno bralno razumevanje; ob tem uporablja in nadgrajuje različne bralne strategije in strategije iskanja podatkov,
· z branjem umetnostnih besedil razvija razumevanje, doživljanje, interpretacijo, analizo ter vrednotenje umetnostnih besedil.
Standardi znanja
· Dijak razbere vsebino v zelo različnih, tudi vsebinsko zahtevnejših besedilih, ki so lahko zapletena in ponekod nejasno strukturirana, s širokim naborom besedišča in jezikovnih struktur, z najpogostejšimi idiomatskimi rabami in pogovornimi izrazi, o konkretnih in abstraktnih vsebinah, 
· prepozna zaporedje dogodkov, dojame bistvo in razbere podrobnosti, vključno z večino implicitno in eksplicitno izraženih stališč, čustev in mnenj v izvirnih besedilih ne glede na uporabljeno standardno ali poznano različico jezika (knjižni, pogovorni jezik itd.); težavna mesta lahko po potrebi večkrat prebere in si pomaga z referenčnimi viri,
· prepozna izraženo stališče o raznolikih temah in ga loči od navedenih dejstev; razbere različna razmerja med argumenti, problemi in rešitvami, vzroki in posledicami itd., 
· brez posebnih težav razbere vsebino umetnostnih besedil, tvorjenih v sodobnem standardnem jeziku ali poznani različici, in prepozna večino implicitnih pomenov in idej,
· izvirno umetnostno besedilo poglobljeno interpretira, analizira in vrednoti na ravni vsebine, tem, likov, slogovnih in žanrskih posebnosti.  

[bookmark: _Toc240716185]1. b Tvorjenje

Ustno izražanje:
Cilji 
· Dijak razvija zmožnost splošnega ustnega izražanja in nastopanja (tudi s pomočjo multimedijske podpore), pri tem pa uporablja, razvija in nadgrajuje tvorbne strategije.
Standardi znanja
· Dijak tvori jasne, podrobne, sistematično razvite opise kompleksnih vsebin in natančno razloži razlike med podobnimi idejami, koncepti in vsebinami; uspešno vključuje podteme, razvija posamezne točke in jih ustrezno zaključi,  
· predstavi svoje mnenje in zastopa stališča o kompleksnem vprašanju, pri čemer natančno oblikuje svoje trditve in učinkovito poudari in utemelji pomembne vidike,
· sistematično razvija argumentacijo in jo logično predstavi, s primeri podkrepi bistvene točke, zastopa svoje mnenje in stališča, pri čemer upošteva mnenje in stališča prejemnika ter oblikuje ustrezen zaključek,
· oblikuje jasno, sistematično in poglobljeno predstavitev kompleksnih vsebin, pri čemer svoja stališča podkrepi z daljšimi utemeljitvami in ustreznimi primeri; pri predstavitvi primerja in presoja alternativne predloge in argumente ter na njihovi podlagi oblikuje predpostavke, 
· jasno, tekoče in spontano nagovori poslušalce v zvezi s splošnimi in večino bolj specifičnih vsebin; z ustrezno uporabo poudarka in intonacije natančno izrazi pomenske odtenke, 
· prebrano umetnostno besedilo samostojno in poglobljeno ustno interpretira, analizira in vrednoti.



Pisno izražanje:
Cilji 
· Dijak razvija splošno pisno izražanje in ustvarjalno pisanje na zahtevnejši ravni ter usvaja strategije tvorjenja neformalnih, manj formalnih in formalnih besedil.
Standardi znanja
· Dijak tvori jasne, dobro strukturirane krajše in daljše pisne sestavke s podrobnostmi o kompleksnih vsebinah z različnih, tudi manj znanih vsebinskih področij, v katerih primerja in povezuje podatke, trditve in argumente,
· v besedilih koherentno primerja, povezuje, razširi in podrobneje osvetli svoja stališča do dogodkov, literarnih del, delovanja in izkušenj z daljšimi dodatnimi pojasnili, razlogi in tehtnimi primeri; 
· upošteva značilnosti pisanja različnih besedilnih vrst,    
· dosledno uporablja zahtevnejše strukture in konvencije različnih besedilnih zvrsti z ustreznim slogom in registrom glede na naslovnika, vrsto besedila in tematsko področje,   
· prebrano umetnostno besedilo samostojno interpretira, analizira in vrednoti.



[bookmark: _Toc240716186]1. c Interakcija

Ustna interakcija:
Cilji 
· Dijak razvija zmožnost ustne interakcije ter usvaja in nadgrajuje z njo povezane interakcijske strategije.
Standardi znanja
· Dijak se sporazumeva tekoče in spontano ter zanesljivo izmenjuje podrobne informacije na jasen in poglobljen način, tudi o abstraktnih, kompleksnih vsebinah; v družabnih stikih jezik uporablja prožno in učinkovito, pri tem izraža čustva,
· glede na okoliščine zanesljivo izbere ustrezno stopnjo formalnosti; v pogovoru sodeluje, tudi če je govor sodelujočih ponekod nerazločen in razmeroma hiter,
· prepričljivo zagovarja svoje stališče, odgovarja na vprašanja in pripombe ter se tekoče, spontano in ustrezno odziva na kompleksne protiargumente in jih vrednoti,  
· ideje drugih razvija naprej in jih poveže v koherenten miselni tok, pri čemer povzema, razlaga in tehta različne vidike govorne situacije v jasnem, tekočem in dobro strukturiranem jeziku,  
· izzove sodelovanje drugih članov skupine z odprtimi in kompleksnimi vprašanji, ki spodbudijo logično mišljenje, jim pomaga razširiti njihovo razmišljanje in pojasniti svoja mnenja. Pri tem vrednoti in prepoznava pomenske odtenke ter obzirno usmerja razpravo.  

Pisna interakcija:
Cilji 
· Dijak razvija zmožnost pisne interakcije ter usvaja in nadgrajuje z njo povezane interakcijske strategije.
Standardi znanja
· Dijak učinkovito izmenjuje formalna, manj formalna in neformalna sporočila v pisni obliki, pri čemer uporablja ustrezen register, obliko in ustaljene norme, izraža se jasno in natančno ter se prožno prilagaja naslovniku,
· ideje drugih razvije in jih koherentno poveže, pri čemer povzema, razlaga in tehta različne vidike pisne situacije v jasnem, tekočem in dobro strukturiranem jeziku.



Spletna interakcija:
Cilji 
· Dijak nadgrajuje zmožnost sodelovanja v spletnih izmenjavah v realnem času in z več udeleženci; pri tem nadgrajuje strategije spletne interakcije in po potrebi učinkovito uporabi spletna orodja za jezikovno podporo.
Standardi znanja
· Dijak to področje razvija postopno. Učitelj spremlja njegov napredek in dosežkov ne ocenjuje.




[bookmark: _Toc240716187]1. d Posredovanje, raznojezična in medkulturna zmožnost

Posredovanje:
Cilji 
· Dijak poglablja zmožnost pisnega in govornega posredovanja, tj. prenašanja, pojasnjevanja, prevajanja, obdelovanja in povzemanja ključnih misli in specifičnih informacij iz slišanih, bralnih in multimodalnih besedil drugi osebi, ki zaradi različnih ovir nima dostopa do teh besedil, 
· razvija zmožnost za sodelovanje v skupini in njeno vodenje, ki omogoča sooblikovanje pomena in spodbujanje konceptualnega govora, 
· razvija zmožnost za ustvarjanje okolja za uspešno sporazumevanje in spodbujanje razumevanja.
Standardi znanja
· Dijak to področje razvija postopno. Učitelj spremlja njegov napredek in dosežkov večinoma ne ocenjuje. Nekatere vidike posredovanja ocenjujemo pri interakciji.

Raznojezična in medkulturna zmožnost:
Cilji 
· Dijak razvija zavest o različnih prepričanjih, vrednotah in praksah, 
· razvija zmožnost interpretacije in razprave o različnih kulturnih prepričanjih, vrednotah in praksah, pri čemer se zaveda pogledov in prepričanj družbenega okolja, iz katerega izhaja,
· razvija zmožnost prožnega menjavanja jezikov iz svojega raznojezičnega repertoarja, kar mu omogoča in olajša sporazumevanje v večjezičnem okolju, 
· širi svoj jezikovni in kulturni repertoar ter razvija kulturno zavest, ki se kaže v odprtosti do raznolikosti.
Standardi znanja
· Dijak to področje razvija postopno. Učitelj spremlja njegov napredek in dosežkov ne ocenjuje.



[bookmark: _Toc240716188]1. e Sporazumevalne jezikovne zmožnosti 

Jezikovna zmožnost:
Cilji 
· Dijak razvija slovnično pravilno in ustrezno sporazumevanje,  
· razvija širok obseg besedišča, vključno s kolokacijami, stalnimi besednimi zvezami in pogovornimi oz. idiomatskimi izrazi, 
· razvija razumljivo izgovarjavo angleških glasov in ustrezno rabo prozodičnih prvin jezika (poudarka, intonacije, ritma),  
· razvija spretnost pravilnega zapisovanja, pravilne rabe ločil in oblikovanja besedila.
Standardi znanja
· Dijak ustrezno uporablja bogat nabor slovničnih struktur in prvin; napake so redke in ne vplivajo na razumevanje,
· prepozna in ustrezno uporablja širok obseg besedišča, sklepa o njegovem dejanskem in prenesenem pomenu, tako da bere, posluša, govori in piše o kompleksnejših splošnih in medpredmetnih vsebinah; pri tem učinkovito uporablja sopomenke in parafrazira ter le redko išče ustrezne izraze; dobro obvlada kolokacije oziroma pogoste stalne besedne zveze in pogovorne izraze; ustvarjalno uporablja jezik,
· govori tekoče in razumljivo, pri čemer ustrezno in jasno izgovarja tako rekoč vse angleške glasove; pri branju razmeroma pravilno predvidi fonološke značilnosti neznanih besed; zna spreminjati intonacijo in pravilno poudarjati, da natančno pove to, kar želi; občasne manjše težave s poudarkom, ritmom ali intonacijo ne vplivajo na razumljivost sporočila,
· pri tvorjenju besedil dosledno uporablja oblikovne značilnosti besedilne vrste; zapis in raba ločil sta pravilna, razen občasnih spodrsljajev.






Sociolingvistična zmožnost:
Cilji 
· Dijak razvija zmožnost ustrezne rabe jezika za vzpostavitev družabnih stikov in učinkovitega preklapljanja med različnimi stopnjami formalnosti.
Standardi znanja
· Dijak prepozna in ustrezno interpretira družbeno kulturne in jezikovne norme in konvencije ter se nanje primerno odzove; svoje izražanje prilagaja družbenemu okolju, tako da učinkovito preklaplja med različnimi registri (stopnjami formalnosti), prepozna večino namigov in posredno izraženih pomenskih odtenkov.

Pragmatična zmožnost:
Cilji 
· Dijak razvija zmožnost prilagajanja jezika situaciji in izražanja misli na različne načine (prožnost), 
· razvija zmožnost sooblikovanja besedila (razvijanje teme) oziroma učinkovitega sodelovanja v pogovoru, 
· razvija zmožnost tvorjenja logično povezanih in strukturiranih besedil (koherentnost in kohezivnost),
· razvija zmožnost vsebinsko natančnega in ustreznega izražanja (vsebinska natančnost), 
· razvija zmožnost tekočega in spontanega izražanja (tekočnost).
Standardi znanja
· Dijak se učinkovito izraža s prilagajanjem sloga in drugih jezikovnih sredstev; s prepoznavanjem dvoumnosti ali negotovosti zna preoblikovati izraženo,
· izbira situaciji ustrezna, raznolika jezikovna in nejezikovna sredstva, s katerimi začne, vzdržuje in konča pogovor ter učinkovito menjava vlogi govorca in poslušalca,
· ustrezno uporablja raznolika kohezivna sredstva za tvorjenje smiselnih in logičnih besedil,
· tudi v zahtevnejših situacijah izrazi bistvene točke in podrobne informacije ter uporablja različne modalnosti za izražanje gotovosti, prepričanosti in verjetnosti,  
· izraža se spontano, pogosto tekoče in lahkotno, tudi v kompleksnejših situacijah, občasno se lahko pojavljajo tudi krajši premori.


[bookmark: _Toc240716189]2. Načrtovane in nerazporejene ure
Letni obseg 105 ur se deli na 84 načrtovanih ur (80 %) in 21 nerazporejenih ur (20 %).[footnoteRef:3] [3:  Razporeditev morebitnih dodatnih ur je razvidna iz dnevnih priprav učitelja za posamezni oddelek.	] 

Načrtovane ure so razporejene: 
· uvodna ura: 1 ura, 
· uvodna učna enota: 2 uri, 
· učne enote 1-5: po 16 ur za vsako enoto, 
· zaključna ura: 1 ura. 
Način razporejanja nerazporejenih ur je razviden iz dnevnih priprav učitelja za posamezni oddelek. Glede na predznanje dijakov[footnoteRef:4] in dinamiko posameznega oddelka so te ure avtonomno razporejene med posamezne učne enote ter namenjene tudi: [4:  Za dijakinje in dijake je uporabljena moška slovnična oblika, ki velja enakovredno za oba spola.] 

· utrjevanju in formativnemu spremljanju, 
· preverjanju znanja pred pisnim in ustnim ocenjevanje znanja,
· pisnemu in ustnemu ocenjevanju znanja ter ocenjevanju znanja pridobljenega na drugačen način (gl. Načrt ocenjevanje znanja aktiva za tuje jezike),
· analizi in popravi pisnega ocenjevanje znanja,
· projektnemu delu, 
· medpredmetnemu povezovanju, 
· ipd.



[bookmark: _Toc240716190]3. Načrt posameznih učnih enot
Načrt posameznih učnih enot predstavi razporeditev ur po posameznih enotah, razdelitev snovi znotraj enote in predlagane medpredmetne povezave (gl. tudi pogl. 2). 
[bookmark: _Hlk239706341]Učitelj lahko po lastni presoji glede na predznanje dijakov in dinamiko oddelka učno enoto ali dele le-te smiselno obravnava v prvem, drugem, tretjem ali četrtem letniku istega oddelka, pri čemer v štirih letih izobraževanja obravnava vso snov po letnih učnih načrtih aktiva za angleščino kot prvi tuji jezik, kar je razvidno iz dnevnih priprav učitelja za posamezni oddelek.
Za ocenjevanja znanja gl. veljavni Učni načrt, Šolski pravilnik o ocenjevanju znanja ter Načrt ocenjevanja znanja aktiva za angleščino kot prvi tuji jezik.


[bookmark: _Toc240716191]3. a Uvodna učna enota: Uvod (Welcome), 2 načrtovani uri

	Učno gradivo
	Učbenik

	Tematsko besedišče[footnoteRef:5] [5:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Globalni državljan

	Slovnične strukture
	· Glagolski časi za izražanje sedanjosti (tvorba, raba, primerjava rabe): Glagolska časa Present Simple in Present Continuous
· Glagoli stanja
· Naklonski glagoli
· Naklonski glagoli za izražanje sklepanja
· Izrazi z glagolom to be, ki imajo podoben pomen kot naklonski glagoli

	Sprejemanje tvorjenje, interakcija, posredovanje
	· Ustno izražanje: Izražanje mnenj
· Bralno razumevanje: Kviz (globalni državljan)
· Pisno izražanje: Zapisovanje različnih pogledov (globalni državljan)



[bookmark: _Toc240716192][bookmark: _Hlk238978064]3. b Učna enota 1: Delovno mesto prihodnosti (Tomorrow’s Workplace), 16 načrtovanih ur

	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:6] [6:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Zaposlitev
· Idiomi z besedama get in gain
· Frazni glagoli, povezani z zaposlitvijo 
· Besedotvorje

	[bookmark: _Hlk238943562]Slovnične strukture
	· Pridevniki (stopnjevanje)
· Prislovi
· Ojačevalne besede
· Pridevniki in prislovi: stopnjevanje
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Pojasnjevanje, utemeljevanje, strinjanje
· Avdiovizualno gradivo: Monologi (poklici)
· Bralno razumevanje: Članek (zaposlovanje s pomočjo UIi) 
· Pisno izražanje: Daljši pisni sestavek (mnenjski esej)
· Vrednote: Medosebna komunikacija
· Medkulturne povezave: Pravice zaposlenih 
· Posredovanje: Naloge vodje kadrovske službe
· Življenjske veščine: Življenjepis

	[bookmark: _Hlk240711686]Medpredmetne povezave
	· Podjetnost (SSI: poslovanje, poslovno gospodarstvo, organizacija poslovanja)





[bookmark: _Toc240716193]3. c Učna enota 2: Dobrodelna dejanja (Charitable Acts), 16 načrtovanih ur

	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:7] [7:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Naravne nesreče, ukrepanje/pomoč ob izrednih dogodkih
· Besedne zveze z besedama make in do 
· Frazni glagoli, povezani z dobrodelnostjo 
· Besedotvorje

	Slovnične strukture
	· Prehodni in neprehodni glagoli
· Glagolski časi za izražanje preteklosti (tvorba, raba, primerjava rabe):  Past Simple in Past Continuous
· Izražanje prihodnosti s stališča preteklosti (would + nedoločnik)
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Navajanje navad, izražanje preferenc
· Avdiovizualno gradivo: Monologi (dostop do pitne vode)
· Bralno razumevanje: Članek (množično financiranje/zbiranje sredstev) 
· Pisno izražanje: Uradno pismo (spremno pismo)
· Vrednote: Pomoč skupnosti
· Medkulturne povezave: Dobrodelne organizacije
· Posredovanje: Poročilo o novicah
· Veščine javnega nastopanja: Kako se pedstaviti na razgovoru za službo

	Medpredmetne povezave
	· Geografija





[bookmark: _Toc240716194]3. d Učna enota 3: Nov način življenja v mestih (Reshaping Urban Life), 16 načrtovanih ur

	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:8] [8:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Ulice, zgradbe in promet v mestih
· Frazni glagoli, povezani z obnovo zgradb, mest ipd. 
· Besedotvorje

	Slovnične strukture
	· Strukture za za izražanje prihodnosti (tvorba, raba, primerjava rabe)
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Navajanje vzrokov, posledic, rešitev
· Avdiovizualno gradivo: Podcast (souporaba avtomobilov)
· Bralno razumevanje: Članek (mesta v prihodnosti)
· Pisno izražanje: Daljši pisni sestavek (razpravljalni esej) 
· Vrednote: Raznolikost urbanega življenja
· Medkulturne povezave: Pristojbine za zastoje
· Posredovanje: S koncepta horizontalnih mest do koncepta vertikalnih mest
· Življenjske veščine: Pogajanja

	Medpredmetne povezave
	· Trajnostni razvoj (SSI: trajnostno stavbarstvo, osnove projektiranja, krajinsko in urbano oblikovanje, okoljske tehnologije) 





[bookmark: _Toc240716195]3. e Učna enota 4: Priložnost in naključje (Chance & Coincidence), 16 načrtovanih ur
	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:9] [9:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Sreča/naklonjenost usode in naključje, življenjske okoliščine/razmere
· Besedne zveze z besedo luck
· Frazni glagoli, povezani s priložnostmi/naključji
· Besedotvorje

	Slovnične strukture
	· Glagolski časi za izražanje preteklosti (tvorba, raba, primerjava rabe):  Past Perfect Simple in Past Perfect Continuous
· Prilastkov odvisnik
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Izražanje empatije, komentiranje priložnosti
· Avdiovizualno gradivo: Intervju (zgodovinarji, potopljena ladja)
· Bralno razumevanje: Članek (usoda ali naključje) 
· Pisno izražanje: Pripoved 
· Vrednote: Izbira lastne prihodnosti
· Medkulturne povezave: Izrazi in besedne zveze o sreči
· Posredovanje: Citati, povezani s srečo
· Veščine javnega nastopanja: Predstavitve z uporabo anekdot in osebnih zgodb

	Medpredmetne povezave
	· Slovenščina, tuji jeziki





[bookmark: _Toc240716196]3. f Učna enota 5: Glasba za moja ušesa (Music to My Ears), 16 načrtovanih ur
	Učno gradivo
	Učbenik, delovni zvezek in slovnična vadnica

	Tematsko besedišče[footnoteRef:10] [10:  Učitelj po lastni presoji glede na predznanje dijakov in dinamiko razreda prilagaja in sistematizira tematsko besedišče.] 

	· Glasba in nastopanje
· Idiomi, povezani z glasbo
· Fazni glagoli, povezani z glasbo in nastopanjem
· Besedotvorje

	Slovnične strukture
	· Glagolski časi za izražanje sedanjosti in preteklosti (tvorba, raba, primerjava rabe): Present Perfect Simple in Past Simple
· Strukture za izražanje navad v preteklosti: used to, would, be/get used to
· Glagolski časi za izražanje sedanjosti in preteklosti (tvorba, raba, primerjava rabe): Present Perfect Continuous in Past Continuous
· Predlogi

	Sprejemanje, tvorjenje, interakcija, posredovanje,
raznojezična in medkulturna zmožnost
	· Ustno izražanje: Izražanje zaskrbljenosti in pomembnosti
· Avdiovizualno gradivo: Pogovori (glasba) 
· Bralno razumevanje: Članek (vplivnostni marketing v glasbi) 
· Pisno izražanje: Recenzija  
· Vrednote: Glasba združuje svet
· Medkulturne povezave: Glasbena dediščina 
· Posredovanje: Izražanje občutkov s pomočjo glasbe
· Življenjske veščine: Veščine, potrebne pri vodenju videokonferenc

	Medpredmetne povezave
	· Glasba

